රජයේ වැටුප් සංශෝධන යෝජනා ලබන වසරේ අය  වැයට
රාජ්ය අංශයේ වැටුප් සංශෝධනය කිරීම සඳහා නිර්දේශ ලබා ගැනීමට පත් කර ඇති විශේෂඥ කමිටුවේ අතුරු වාර්තාව මගින් ඉදිරිපත් කර ඇති යෝජනා ලබන වසරේ 2025 අය  වැය ලේඛනයට ඇතුළත් කර ක්රියාත්මක කිරීමට කැබිනට් අනුමැතිය ලැබී ඇත එම අතුරු වාර්තාව මගින් යෝජනා 17ක් ඉදිරිපත් කර ඇති අතර ඒ සඳහා ඇමැති මණ්ඩලය විසින් ප්රතිපත්තිමය අනුමැතිය ද ලබාදී ඇත මුදල් ඇමැතිවරයා වශයෙන් ජනාධිපති රනිල් වික්රමසිංහ මහතා විසින් මේ යෝජනාව ඇමැති මණ්ඩලය වෙත ඉදිරිපත් කර තිබිණි රාජ්ය සේවයේ වැටුප් වේතන හා අනෙකුත් පාරිශ්රමිකයන් සමාලෝචනය කර රාජ්ය සේවයේ සියලු අංශවල වැටුප් සංශෝධනය කිරීම සඳහා වූ නිර්දේශ ඇතුළත් වාර්තාවක් ඉදිරිපත් කිරීම සඳහා මෙම විශේෂඥ කමිටුව පත් කර තිබිණි ඒ අනුව හිටපු ජනාධිපති ලේකම්වරයකු වන උදය සෙනෙවිරත්න මහතාගේ ප්රධානත්වයෙන් මේ විශේෂඥ කමිටුව පත්කර ඇති අතර එම කමිටුව රාජ්ය නිලධාරීන් සහ රාජ්ය අංශයේ ප්රධාන වෘත්තීය සංගම් සමග සාකච්ඡා කර අදාළ තොරතුරු විශ්ලේෂණය කිරීමෙන් පසු මේ අතුරු වාර්තාව සකස් කර තිබේ ශ්යාම් නුවන් ගනේවත්ත